b'\n_START_ARTICLE_\nLast Man on Earth\n_START_SECTION_\nBakgrunn\n_START_PARAGRAPH_\nAlbumet ble innspilt i tiden umiddelbart etter at hans mor d\xc3\xb8de, og det omhandler tematisk f\xc3\xb8lelser av sorg og ensomhet som f\xc3\xb8lge av dette. Deler av albumet, spesielt sangen \xc2\xabSurviving Twin\xc2\xbb, reflekterer ogs\xc3\xa5 Wainwrights vanskelige forhold til sin far, Loudon Wainwright jr., et emne som ogs\xc3\xa5 har fylt flere av hans tidligere innspillinger, eksempelvis albumet History fra 1992. Opprinnelig hadde Wainwright planlagt \xc3\xa5 gi albumet tittelen Missing You, noe som ogs\xc3\xa5 er tittelen p\xc3\xa5 albumets f\xc3\xb8rste sang, men endret seg ved en foresp\xc3\xb8rsel til fans i Santa Monica og Last Man on Earth (Det siste menneske p\xc3\xa5 Jorda) ble albumtittelen._NEWLINE_Albumet kom tilfeldigvis ut den samme dagen, den 25. september, som ogs\xc3\xa5 var premiere for fjernsynsserien Undeclared hvor Wainwright hadde en rolle som Hal Karp, far til den unge studenten Steven. Wainwrights fikk rollen som den noe mistilpassede far i Undeclared fordi regiss\xc3\xb8ren Judd Apatow hadde v\xc3\xa6rt fan av Wainwrights musikk i lang tid.'